Zmluva o dielo č. C-NBS1-000-104-496

uzatvorená podľa § 536 až § 565 zákona č. 513/1991 Zb. Obchodný zákonník

v znení neskorších predpisov

 (ďalej len „zmluva“)

**Zmluvné strany**

Objednávateľ:

Názov**:** Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní VO>

IČO: 30844789

IČ DPH: SK2020815654

Bankové spojenie: Národná banka Slovenska

Číslo účtu: SK07 0720 0000 0000 0000 1919

 <platí pre domáceho uchádzača>

 SK60 0720 0000 0000 0000 2129

 <platí pre zahraničného uchádzača>

(ďalej len „objednávateľ“)

a

Zhotoviteľ:

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

Zapísaný: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu: <vyplní uchádzač>

(ďalej len „zhotoviteľ“)

(objednávateľ a zhotoviteľ spolu aj ako „zmluvné strany“)

**Preambula**

Túto zmluvu uzatvárajú objednávateľ a zhotoviteľ ako výsledok postupu zadávania zákazky
za účelom realizácie služieb na zlepšenie detekcie zraniteľností pri vývoji softwaru.

1. Predmet zmluvy
	1. Zhotoviteľ sa touto zmluvou zaväzuje:
2. vykonať analýzu súčasného stavu nastavenia a využívania nástrojov detekcie zraniteľností pri vývoji Java projektov,
3. vypracovať návrh rozsahu, v akom je užitočné využívať dostupné nástroje v GitLab Ultimate,
4. vypracovať návrh vhodnej konfigurácie pre doteraz nepoužívané nástroje GitLab Ultimate (minimálne IaC scanning a Secrets detection), resp. návrh úprav konfigurácie v súčasnosti používaných nástrojov GitLab Ultimate (minimálne SAST), vrátane súčinnosti pri ich nasadzovaní,
5. vykonať overenie účinnosti týchto nástrojov na vybranej množine 2 Java projektov, cieľom je pokryť čo najširšiu škálu zraniteľností, s prihliadnutím na ich závažnosť, pritom však minimalizovať falošne pozitívne nálezy,
6. vypracovať dokumentáciu pokrývajúcu aktuálny stav, návrh konfigurácie nástrojov a odporúčania pre ďalší rozvoj, vrátane návrhu doplnkových nástrojov mimo GitLab Ultimate pre detekciu zraniteľností, resp. zlepšený reporting a prácu s nálezmi.
	1. Objednávateľ sa zaväzuje riadne a včas poskytnutý predmet zmluvy prevziať a zaplatiť zhotoviteľovi dohodnutú cenu stanovenú v súlade s touto zmluvou.
	2. Súčasťou predmetu zmluvy sú aj doplnkové služby predstavujúce 10 hodín konzultačných služieb.
7. Všeobecné podmienky plnenia
	1. Zhotoviteľ sa zaväzuje dodať predmet zmluvy podľa článku I bodu 1.1 tejto zmluvy (ďalej aj ako „realizácia projektu“) v lehote, ktorá nesmie prekročiť 3 kalendárne mesiace.
	2. Lehota uvedená v článku II bode 2.1 tejto zmluvy začína plynúť dňom určeným písomným oznámením objednávateľom a nezahŕňa čas potrebný na pripomienkovanie dokumentácie objednávateľom ani čas potrebný na zapracovanie pripomienok zhotoviteľom v súlade s ostatnými ustanoveniami tejto zmluvy. V prípade využitia emailovej komunikácie zhotoviteľ akceptuje písomné oznámenie podľa tohto bodu tak, že po obdržaní písomného oznámenia v elektronickej podobe, obratom (najneskôr nasledujúci pracovný deň) zašle e-mailom objednávateľovi slovné vyjadrenie akceptácie tohto písomného oznámenia, ktorým potvrdí svoj súhlas so začatím realizácie projektu. Odoslanie dopredu prednastavenej automatickej odpovede na doručený email sa nepovažuje za akceptáciu podľa predchádzajúcej vety. V prípade, že zhotoviteľ písomné oznámenie podľa tohto bodu z akýchkoľvek dôvodov, s výnimkou dôvodov spočívajúcich vo vyššej moci, nepotvrdí v lehote stanovenej podľa predchádzajúcej vety, považuje sa písomné oznámenie podľa tohto bodu za doručené v pracovný deň nasledujúci po dni kedy bol odoslaný e-mail obsahujúci písomné oznámenie podľa tohto bodu. Objednávateľ je povinný v prípade využitia e-mailovej komunikácie použiť e-mailovú adresu uvedenú v článku II bode 2.20 tejto zmluvy.
	3. V prípade, že objednávateľ neoznámi svoju pripravenosť na realizáciu projektu
	do 6kalendárnych mesiacov od nadobudnutia účinnosti tejto zmluvy, zhotoviteľ nie je povinný vykonať realizáciu projektu. Objednávateľ nie je povinný oznámiť zhotoviteľovi svoju pripravenosť na realizáciu projektu ani nie je povinný nijakým spôsobom začať s realizáciou projektu.
	4. Zhotoviteľ sa zaväzuje vyhotoviť časti projektu podľa článku I bodu 1.1 písm. b., c. a e. tejto zmluvy v elektronickej forme.
	5. Zhotoviteľ je povinný v elektronickej forme odovzdať objednávateľovi na pripomienkovanie príslušnú písomnú dokumentáciu podľa článku I bod 1.1 písm. e. tejto zmluvy.
	6. Objednávateľ do 7 kalendárnych dní od odovzdania príslušnej písomnej dokumentácie v elektronickej forme doručí zhotoviteľovi zoznam pripomienok.
	7. Zhotoviteľ do 7 kalendárnych dní od prijatia objednávateľom doručených pripomienok zapracuje pripomienky do dokumentácie, vyhotoví popis zapracovania pripomienok a v elektronickej forme ho odovzdá spolu s upravenou dokumentáciou objednávateľovi.
	8. Objednávateľ do 7 kalendárnych dní od prijatia popisu zapracovania pripomienok písomne v elektronickej forme akceptuje spôsob zapracovania alebo písomne v elektronickej forme požiada o nápravu zapracovania pripomienok, ktorú zhotoviteľ vykoná podľa článku II bodu 2.7 tejto zmluvy.
	9. Ak objednávateľ nepožiada v stanovenej lehote o nápravu, má sa za to, že ide o konečnú verziu príslušnej dokumentácie pre danú fázu. Objednávateľ a zhotoviteľ následne bezodkladne podpíšu Akceptačný protokol uvedený Prílohe č. 2 tejto zmluvy.
	10. Zmluvné strany sa dohodli, že na dielo vytvorené v rámci plnenia tejto zmluvy zhotoviteľom, udeľuje zhotoviteľ bezodplatne objednávateľovi ku dňu podpisu akceptačného protokolu výhradnú vecne, územne a časovo (po dobu právnej ochrany majetkových práv trvajúcu) neobmedzenú bezodplatnú licenciu na jeho použitie ako celku alebo jeho jednotlivých častí nevyhnutnú na dosiahnutie účelu zmluvy v neobmedzenom rozsahu v zmysle zákona
	č. 185/2015 Z. z. Autorský zákon v znení neskorších predpisov (ďalej len „autorský zákon), ktorá, pre zamedzenie pochybností, zahŕňa právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to objednávateľom, tak aj osobami ním poverenými s tým, že pokiaľ je to potrebné, táto licencia zahŕňa aj súhlas na udelenie sublicencie na používanie diela pre tretie osoby, či na prevedenie takej licencie na tretie osoby. Výhradnosť licencie znamená, že na použitie diela podľa tejto zmluvy (jej častí) v rozsahu uvedenej licencie nemôže byť zhotoviteľom akoukoľvek formou udelená licencia (súhlas na použitie) tretej osobe odlišnej od objednávateľa, a tiež, že zhotoviteľ sa zdrží používania diela v rozsahu uvedenej licencie. Zhotoviteľ udeľuje objednávateľovi licenciu na každé dielo vytvorené v rámci plnenia tejto zmluvy bezodplatne. Zhotoviteľ súčasne vyhlasuje, že disponuje majetkovými právami k dielu podľa § 19 a nasl. autorského zákona v rozsahu potrebnom na udelenie licencie podľa tejto zmluvy. V prípade, že sa toto vyhlásenie ukáže v budúcnosti nepravdivým, objednávateľ má právo na náhradu škody, ktorá by mu takýmto nepravdivým vyhlásením vznikla.
	11. V prípade, že akákoľvek tretia osoba, vrátane zamestnancov zhotoviteľa a/alebo subdodávateľov, bude mať akýkoľvek nárok proti objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým zhotoviteľom podľa tejto zmluvy, zhotoviteľ sa zaväzuje:
		1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených zhotoviteľom, subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené zhotoviteľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak ide o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto zmluve, a ak ich niet, tak v súlade s týmito podmienkami; a
		2. poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a
		3. nahradiť objednávateľovi škodu, ktorá vznikne objednávateľovi v dôsledku preukázateľného uplatnenia vyššie uvedeného nároku tretej osoby.
	12. Objednávateľ poskytne zhotoviteľovi potrebnú súčinnosť pri realizácii projektu a to najmä poskytnutím dokumentácie alebo informácií relevantných k realizácií projektu, ako aj vytvorením zodpovedajúcich technických podmienok.
	13. Zhotoviteľ sa zaväzuje včas oboznámiť objednávateľa o technických detailoch plánovaných testov (najmä s  ohľadom na možný dopad na iné IT komponenty objednávateľa) a následne vykonávať výlučne také testy, ktoré objednávateľ schválil a v časoch, ktoré objednávateľ určil.
	14. Zhotoviteľ sa zaväzuje, že realizáciu projektu budú vykonávať výlučne osoby zhotoviteľa uvedené v Prílohe č. 1 tejto zmluvy.
	15. Zmena osoby zhotoviteľa určenej na plnenie zmluvy uvedenej v Prílohe č. 1 tejto zmluvy je možná iba na základe písomného oznámenia a následného písomného odsúhlasenia objednávateľom. Pri prípadnej zmene  osoby zhotoviteľa určenej na plnenie zmluvy uvedenej v Prílohe č. 1 tejto zmluvy musí byť počas celej doby trvania zmluvy zabezpečená minimálne rovnocenná úroveň odbornosti, kvalifikácie a skúseností, úroveň ktorého bude objednávateľ posudzovať rovnakým spôsobom, aký bol použitý pre účely vyhodnotenia ponúk v postupe zadávania zákazky, z ktorej vzišla táto zmluva.
	16. Nedodržanie požiadaviek podľa bodu 2.15 a/alebo 2.16 tohto článku oprávňuje objednávateľa odstúpiť od tejto zmluvy z dôvodu podstatného porušenia zmluvy.
	17. Zhotoviteľ sa zaväzuje pri realizácii projektu rešpektovať požiadavky uvedené v Prílohe č. 1 tejto zmluvy.
	18. Objednávateľ poskytne dokumentáciu alebo informácie výlučne osobám zhotoviteľa uvedeným v Prílohe č. 1 tejto zmluvy.
	19. Zhotoviteľ sa zaväzuje v súvislosti s plnením tejto zmluvy kontaktovať výlučne zamestnancov objednávateľa, ktorí sú uvedení v Prílohe č. 1 tejto zmluvy.
	20. Pre komunikáciu so zhotoviteľom je objednávateľ oprávnený využiť aj kontaktnú e-mailovú adresu zhotoviteľa: : <vyplní uchádzač>.
8. Povinnosti zmluvných strán

**Povinnosti zhotoviteľa**

* 1. Zhotoviteľ je povinný najneskôr do 5 pracovných dní od nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach podľa tejto zmluvy. Zmena oprávnenej osoby musí byť doručená vo forme listu podpísaného štatutárnym orgánom zhotoviteľa alebo ním stanovenými osobami na základe osobitnej plnej moci najneskôr 5 pracovných dní pred vykonaním zmien.
	2. Zhotoviteľ je povinný zabezpečiť, aby jeho osoby pri plnení tejto zmluvy v objektoch objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy týkajúce sa vstupu do objektov a bezpečnosti systémov objednávateľa, s ktorými ich objednávateľ protokolárne oboznámi, a aby sa riadili organizačnými pokynmi oprávnených zástupcov objednávateľa.
	3. Zhotoviteľ je povinný zabezpečiť, aby prístup k dôverným informáciám a údajom objednávateľa pri plnení tejto zmluvy podľa čl. XI tejto zmluvy mali výlučne osoby uvedené v Prílohe č. 1 tejto zmluvy a to v rozsahu, v akom tieto informácie a údaje potrebujú k plneniu tejto zmluvy.
	4. Zhotoviteľ je povinný po skončení projektu odstrániť zo svojich informačných prostriedkov dôverné informácie objednávateľa, týkajúce sa predmetu tejto zmluvy.
	5. Zhotoviteľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Zhotoviteľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona
	č. 82/2005 Z. z.
	6. V prípade, ak sa vyhlásenie zhotoviteľa podľa predchádzajúceho bodu 3.5 preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia u zhotoviteľa objednávateľom.

**Povinnosti a práva objednávateľa**

* 1. Objednávateľ je povinný najneskôr do 5 pracovných dní od nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach podľa tejto zmluvy. Zmena oprávnenej osoby musí byť doručená druhej zmluvnej strane vo forme listu podpísaného oprávnenou resp. splnomocnenou osobou, najneskôr 5 pracovných dní pred vykonaním zmeny.
	2. Objednávateľ má právo kontrolovať osoby zhotoviteľa pri činnostiach v rámci plnenia predmetu zmluvy.
1. Cena predmetu zmluvy
	1. Cena za zhotovenie a poskytnutie predmetu podľa tejto zmluvy je nemenná:

**Cena za realizáciu projektu:**

*<vyplní uchádzač>* **eur bez DPH**

(slovom *<vyplní uchádzač>* eur bez DPH).

* 1. Zhotoviteľ sa zaväzuje počas 12 mesiacov od začiatku realizácie projektu poskytnúť objednávateľovi na objednávku úhrnom v celých hodinách

**10 konzultačných hodín**

**v jednotkovej cene za jednu konzultačnú hodinu:**

*<vyplní uchádzač>* **eur bez DPH**

(slovom *<vyplní uchádzač>*eur bez DPH za jednu celú konzultačnú hodinu).

Konzultácie môžu poskytnúť výlučne osoby zhotoviteľa uvedené v Prílohe č. 1 tejto zmluvy a to do 14 kalendárnych dní od doručenia písomnej objednávky na konzultáciu zhotoviteľovi. Skutočný počet čerpaných konzultačných hodín v rámci jednej objednávky, musí byť písomne potvrdený zástupcami oboch zmluvných strán, ktorí sa konzultácie zúčastnili. Zhotoviteľ bude objednávateľovi fakturovať na základe objednávky len skutočne realizovaný počet celých konzultačných hodín uvedenou hodinovou sadzbou za jednu konzultačnú hodinu. Objednávateľ nie je povinný vyčerpať konzultačné hodiny v plnom rozsahu, prípadne nemusí čerpať konzultačné hodiny vôbec. V prípade, ak zhotoviteľ nebude poskytovať konzultácie v rozsahu celej konzultačnej hodiny, je zhotoviteľ oprávnený fakturovať objednávateľovi iba alikvotnú časť ceny za jednu konzultačnú hodinu.

1. Platobné podmienky
	1. Cenu za realizáciu projektu uvedenú v článku IV bode 4.1 tejto zmluvy bude v prípade, že projekt bude realizovaný, zhotoviteľ fakturovať na základe akceptačného protokolu, podpísaného zástupcami obidvoch zmluvných strán. V prípade, že projekt nebude (v súlade s článkom II bodom 2.3. tejto zmluvy) realizovaný, zhotoviteľ nebude fakturovať cenu za realizáciu projektu.
	2. Pre platbu podľa článku V bodu 5.1 tejto zmluvy zhotoviteľ vyhotoví faktúru a doručí ju objednávateľovi najneskôr do 7 kalendárnych dní odo dňa podpísania akceptačného protokolu. Faktúra je splatná do 30 kalendárnych dní odo dňa jej doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.
	3. Cenu za poskytnuté konzultačné hodiny podľa článku IV bodu 4.2 tejto zmluvy bude zhotoviteľ fakturovať na základe objednávky objednávateľa. Zhotoviteľ vyhotoví faktúru a doručí ju objednávateľovi najneskôr do 7 kalendárnych dní od konania konzultácie. Faktúra je splatná do 30 kalendárnych dní odo dňa jej doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.
	4. Zhotoviteľ k dohodnutej cene uplatní DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej tiež len „zákon o dani z pridanej hodnoty“) <text tejto vety platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač túto vetu odstráni>
	5. V prípade, že faktúra nebude obsahovať všetky údaje podľa zákona o dani z pridanej hodnoty, resp. nebude po stránke vecnej alebo formálnej správne vystavená, objednávateľ ju vráti zhotoviteľovi na prepracovanie alebo doplnenie a nová lehota splatnosti začne plynúť dňom doručenia prepracovanej alebo doplnenej faktúry objednávateľovi. <text bodu 5.5 platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a  zahraničný uchádzač text bodu 5.5 odstráni>
	6. Zhotoviteľ najneskôr do doby vyhotovenia faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Zhotoviteľ vyhlasuje, že je konečným príjemcom dohodnutej ceny uvedenej v článku IV. tejto zmluvy. <text bodu 5.6 platí pre zahraničného uchádzača, domáci uchádzač text bodu 5.6 odstráni>
	7. Zhotoviteľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto povinnosti je podstatným porušením zmluvy a dôvodom na okamžité odstúpenie objednávateľa od tejto zmluvy. < text odseku 5.7 platí len pre domáceho uchádzača, zahraničný uchádzač text odseku 5.7 odstráni >
	8. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve.  Zhotoviteľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
	9. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
2. Miesto plnenia zmluvy
	1. Projekt bude realizovaný v sídle objednávateľa na ul.. Imricha Karvaša 1, Bratislava, pričom špecifické aktivity budú podľa rozhodnutia objednávateľa realizované aj prostredníctvom vzdialeného prístupu, ktorého podmienky sú definované v článku X tejto zmluvy.
	2. Miestom dodania príslušnej dokumentácie a návrhov podľa článku I bodu 1.1 písm. b., c. a e. tejto zmluvy sú priestory objednávateľa na ul. Imricha Karvaša 1, Bratislava.
3. Zmluvné pokuty a úroky z omeškania
	1. Ak dôjde k omeškaniu zhotoviteľa pri realizácii projektu v termíne dohodnutého podľa článku II bodu 2.2 tejto zmluvy, je objednávateľ oprávnený účtovať zhotoviteľovi zmluvnú pokutu vo výške 100,00 eur (slovom: Sto eur) bez DPH za každý aj začatý kalendárny deň omeškania.
	2. Zmluvnú pokutu podľa článku VII bodu 7.1 tejto zmluvy za omeškanie zhotoviteľa nie je možné účtovať v prípade, že omeškanie zhotoviteľa je spôsobené neposkytnutím dostatočnej súčinnosti zo strany objednávateľa (napr. nevytvorením časových a technických podmienok pre realizáciu projektu alebo neposkytnutím relevantných podkladov a dokumentácie) alebo vyššou mocou, čo sú okolnosti nepredvídateľné a neodvrátiteľné ani jednou
	zo zmluvných strán (napr. prírodné katastrofy, vojny, plošné výpadky energie, ktoré môžu mať vplyv na realizáciu projektu).
	3. Ak dôjde k omeškaniu zhotoviteľa so začatím realizácie projektu o viac ako
	5 pracovných dní, je objednávateľ oprávnený jednorazovo účtovať zhotoviteľovi zmluvnú pokutu vo výške 1000,00 eur (slovom: Tisíc eur) bez DPH. Ustanovenie článku VII bod 7.1 tým nie je dotknuté.
	4. Ak sa objednávateľ dostane do omeškania s úhradou faktúry po lehote jej splatnosti je zhotoviteľ oprávnený od objednávateľa požadovať zaplatenie úroku z omeškania v sadzbe určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
	5. Zmluvné pokuty a úroky z omeškania podľa tejto zmluvy sa nezapočítavajú na úhradu škôd, ktoré by zmluvným stranám vznikli porušením zmluvných povinností.
	6. Zmluvné pokuty podľa tejto zmluvy sa fakturujú zmluvnými stranami priebežne a sú splatné do 30 kalendárnych dní odo dňa doručenia faktúry druhej zmluvnej strane.
4. Odstúpenie od zmluvy
	1. Objednávateľ je oprávnený odstúpiť od zmluvy v súlade s § 344 a nasl. Obchodného zákonníka.
	2. Za podstatné porušenie zmluvy zhotoviteľom s právom objednávateľa okamžite odstúpiť od zmluvy sa považuje, ak nastane ktorýkoľvek z nižšie uvedených prípadov:
5. zhotoviteľ je v omeškaní s realizáciou projektu o viac ako 4 kalendárne týždne, a túto skutočnosť nenapraví ani do 5-tich pracovných dní po doručení písomného oznámenia objednávateľa zhotoviteľovi,
6. zhotoviteľ do dokumentácie nezapracoval pripomienky objednávateľa,
7. ak zhotoviteľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,
8. porušenia uvedené ako podstatné porušenia tejto zmluvy v iných ustanoveniach tejto zmluvy,

pričom jednotlivé prípady porušenia záväzkov uvedených v článku VIII bode 8.2
písm. a) – d) tejto zmluvy sa považujú za podstatné porušenie zmluvy a za nesplnenie záväzku ako celku.

* 1. Odstúpením od zmluvy zmluva zaniká, keď prejav vôle oprávnenej zmluvnej strany odstúpiť od zmluvy je doručený druhej zmluvnej strane. Po tejto dobe nemožno účinky odstúpenia od zmluvy odvolať alebo meniť bez súhlasu druhej zmluvnej strany.
	2. V prípade nepodstatného porušenia zmluvy môže druhá zmluvná strana odstúpiť od tejto zmluvy, ak zmluvná strana, ktorá zmluvnú povinnosť porušila ju nesplní ani v dodatočnej primeranej lehote, ktorá jej na to bola poskytnutá. Odstúpenie od tejto zmluvy je možné výlučne písomnou formou a jeho účinky nastanú dňom jeho doručenia druhej zmluvnej strane.
	3. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, zastavenie konkurzu pre nedostatok majetku alebo zrušený konkurz pre nedostatok majetku, povolenie reštrukturalizácie, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa, je zhotoviteľ povinný oznámiť tieto skutočnosti objednávateľovi najneskôr do 5 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto zmluvy.
1. Zodpovednosť za škody
	1. Každá zo zmluvných strán nesie zodpovednosť za škody v zmysle ustanovení Obchodného zákonníka a v zmysle príslušných všeobecne záväzných právnych predpisov.

VZDIALENÝ PRÍSTUP

* 1. Objednávateľ umožní zhotoviteľovi vzdialený prístup k informačným a komunikačným technológiám objednávateľa s využitím systému pre vzdialený prístup. Tento vzdialený prístup bude pre zhotoviteľa zriadený v rozsahu, v ktorom je potrebný na plnenie tejto zmluvy.
	2. Zhotoviteľ bude využívať vzdialený prístup, a to výlučne na poskytovanie predmetu zmluvy poskytovaného zhotoviteľom na základe tejto zmluvy.
	3. Objednávateľ poskytuje vzdialený prístup pre zhotoviteľa bez akýchkoľvek záruk a vyhradzuje si právo dočasne prerušiť poskytovanie vzdialeného prístupu v prípade podozrenia na jeho zneužitie alebo aj bez udania dôvodu. Takéto prerušenie poskytovania vzdialeného prístupu nemôže byť chápané ako prekážka vo výkone poskytovania vzdialeného prístupu alebo porušenie tejto zmluvy a zhotoviteľ si z tohto titulu nemôže nárokovať akúkoľvek náhradu škody alebo zľavy v ostatných zmluvných vzťahoch medzi objednávateľom a zhotoviteľom.
	4. Objednávateľ poskytuje zhotoviteľovi podporu pre systém pre vzdialený prístup v pracovných dňoch v čase od 7:00 h do 17:00 h.
	5. Zhotoviteľ je povinný najneskôr do 5 pracovných dní od nadobudnutia účinnosti tejto zmluvy stanoviť a objednávateľovi doručiť v písomnej forme zoznam najviac dvoch osôb oprávnených vzdialene pristupovať k informačným a komunikačným technológiám objednávateľa v mene zhotoviteľa. Zmena zoznamu osôb oprávnených vzdialene pristupovať k informačným a komunikačným technológiám objednávateľa v mene zhotoviteľa musí byť oznámená druhej strane písomne najneskôr 7 pracovných dní pred vykonaním zmeny. Zhotoviteľ je oprávnený požiadať o zriadenie prístupového účtu externého používateľa iba pre osoby oprávnené vzdialene pristupovať v mene zhotoviteľa podľa tohto bodu.
	6. Zhotoviteľ je oprávnený požiadať o vzdialený prístup k informačným a komunikačným technológiám objednávateľa prostredníctvom oprávnenej osoby podľa čl. III bodu 3.1. Schvaľovanie vzdialeného prístupu externého používateľa prebieha podľa osobitných vnútorných právnych predpisov objednávateľa, s ktorými bude zhotoviteľ oboznámený.
	7. Zhotoviteľ sa zaväzuje, že zabezpečí, aby externí používatelia pri vzdialenom prístupe dodržiavali všetky zmluvné a všeobecne záväzné právne predpisy vzťahujúce sa k vzdialenému prístupu k informačným a komunikačným technológiám objednávateľa. Zhotoviteľ sa ďalej zaväzuje, že po nadobudnutí účinnosti tejto zmluvy sa riadne a preukázateľne oboznámi so všetkými relevantnými vnútornými právnymi predpismi objednávateľa týkajúcimi sa informačnej bezpečnosti.
	8. Zhotoviteľ sa zaväzuje, že zabezpečí, aby jeho externí používatelia dodržiavali povinnosti externých používateľov uvedené v tomto bode. Externý používateľ je povinný:
1. dodržiavať pravidlá a postupy podľa bodu 10.11 až 10.17. tohto článku,
2. požiadať oprávnenú osobu objednávateľa o neodkladné zablokovanie svojho prístupového účtu v prípade výskytu akejkoľvek udalosti, v dôsledku ktorej by mohlo dôjsť k zneužitiu vzdialeného prístupu zriadeného externému používateľovi,
3. pri výskyte závažnej udalosti týkajúcej sa chránených informácií neodkladne informovať oprávnenú osobu objednávateľa,
4. upozorniť oprávnenú osobu objednávateľa na zistené nedostatky, ktoré sa vyskytnú počas vzdialeného prístupu,
5. poskytnúť súčinnosť pri riešení incidentov týkajúcich sa vzdialeného prístupu,
6. vrátiť hardvérový token alebo iný fyzický prostriedok, ktorý mu bol pridelený pri zriadení používateľského účtu a ktorý sa využíva pre potreby viacfaktorovej autentifikácie, pri zrušení alebo ukončení využívania vzdialeného prístupu.
	1. Porušenie záväzkov zhotoviteľa uvedených (aj jednotlivo určených) v bodoch 10.7, 10.8, 10.12, 10.13, 10.14, 10.15, 10.16 a 10.17 tohto článku tejto zmluvy sa považuje za podstatné porušenie tejto zmluvy.
	2. Zmluvné strany sa dohodli, že zriadenie a prevádzka prístupových účtov pre externých používateľov zhotoviteľa sa nespoplatňuje. Vzdialený prístup nie je zo strany zhotoviteľa nárokovateľný a zhotoviteľ rešpektuje právo objednávateľa zriaďovať vzdialené prístupy v rozsahu, ktorý objednávateľ považuje za potrebný.
	3. Externý používateľ pri využívaní vzdialeného prístupu postupuje podľa používateľskej dokumentácie, ktorá mu bude dodaná po zriadení jeho prístupového účtu. Dokumentácia obsahuje:

a) Postup pre kontrolu výpočtovej techniky pred pripojením,

b) Postup pre vzdialené pripojenie a odpojenie,

c) Postup pre nahlasovanie incidentov,

d) Poučenie používateľov vzdialeného prístupu.

* 1. Externý používateľ smie na vzdialené pripojenie používať iba schválenú výpočtovú techniku uvedenú v žiadosti o zriadenie/zrušenie prístupového účtu externého používateľa s aktualizovaným operačným systémom a inštalovaným a aktuálnym antivírusovým softvérom.
	2. Nie je dovolené vzdialene sa pripájať k informačným a komunikačným technológiám objednávateľa z výpočtovej techniky, ktorá obsahuje alebo obsahovala počítačový vírus alebo škodlivý softvér, o ktorom bol externý používateľ notifikovaný antivírusovým softvérom a ktorý nebol odborne odstránený.
	3. Externý používateľ nesmie hardvérový token, alebo iný fyzický prostriedok, ktorý sa využíva pre potreby viacfaktorovej autentifikácie poskytnúť inej osobe a je povinný v najkratšom možnom čase ohlásiť jeho stratu alebo odcudzenie kontaktnej osobe objednávateľa.
	4. Externý používateľ nesmie počas využívania vzdialeného prístupu opustiť pripojenú výpočtovú techniku, dovoliť iným osobám prístup k tejto technike, alebo sledovanie jej aktívnej obrazovky.
	5. Externý používateľ smie vzdialene pristupovať výhradne k informačným systémom a infraštruktúram informačných systémov, ktoré sú potrebné na plnenie tejto zmluvy.
	6. Externý používateľ nesmie na virtuálne PC inštalovať žiadny dodatočný softvér. V prípade potreby inštalácie dodatočného softvéru na virtuálne PC o jej vykonanie požiada kontaktnú osobu objednávateľa.
	7. Zhotoviteľ sa zaväzuje, že vráti objednávateľovi všetky technické prostriedky a vybavenie, ktoré mu boli zo strany objednávateľa poskytnuté za účelom vzdialeného prístupu, najneskôr do 5 dní od dňa ukončenia trvania tejto zmluvy.
	8. V prípade nedodržania záväzku zhotoviteľa podľa bodu 10.18, bude objednávateľ oprávnený uplatniť voči zhotoviteľovi zmluvnú pokutu, ktorú sa zhotoviteľ zaväzuje uhradiť. Zmluvná pokuta sa vypočíta ako súčin poplatku 200,00 eur bez DPH (slovom dvesto eur), ktorý pokrýva náklady objednávateľa na technické vybavenie jedného používateľa, a počtu používateľov zhotoviteľa.
	9. Zhotoviteľ sa zaväzuje objednávateľovi uhradiť zmluvnú pokutu do 14 pracovných dní od doručenia písomného uplatnenia zmluvnej pokuty (výzvou resp. doručením faktúry) zo strany objednávateľa. Čiastku zmluvnej pokuty uhradí zhotoviteľ objednávateľovi bezhotovostným prevodom. Údaje pre vykonanie bezhotovostného prevodu zmluvnej pokuty oznámi objednávateľ zhotoviteľovi v písomnom uplatnení zmluvnej pokuty.
1. Povinnosť mlčanlivosti
	1. Dôvernými informáciami a údajmi objednávateľa sa rozumejú informácie a údaje o infraštruktúre alebo častiach infraštruktúry IT prostredia objednávateľa, vrátane konfigurácie, zabezpečenia, spôsobu prevádzky a súvisiacich prevádzkových postupov. Dôvernými informáciami a údajmi objednávateľa sa ďalej rozumejú podrobnosti a výsledky vykonaných bezpečnostných testov a analýz pri realizácii projektu, vrátane súvisiacej dokumentácie.
	2. Obe zmluvné strany berú na vedomie, že prídu do styku s dôvernými informáciami a údajmi druhej zmluvnej strany. Týmto sa zaväzujú dodržať utajenie informácií a zamedziť zneužitiu týchto informácií vo svoj prospech alebo prospech tretích osôb svojím zavinením. Zhotoviteľ sa zaväzuje zabezpečiť, aby v súvislosti s realizáciou dodávky nedošlo k zneužitiu dát objednávateľa a rovnako sa zaväzuje k takému konaniu, ktoré bude minimalizovať kontakt s dátami na mieru čo najnižšiu, avšak postačujúcu k riadnemu plneniu tejto zmluvy. Povinnosť mlčanlivosti nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je zhotoviteľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť, je zhotoviteľ povinný uhradiť objednávateľovi zmluvnú pokutu vo výške 20.000,- eur (slovom dvadsaťtisíc eur) bez DPH za každý dokázaný prípad zneužitia interných informácií a údajov.
	3. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.
2. Záverečné ustanovenia
	1. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto zmluvy, pokiaľ v tejto zmluve nie je uvedené inak a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručenú aj vtedy, ak ju adresát odmietne prevziať.
	2. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov, autorského zákona a ďalších všeobecne záväzných právnych predpisov.
	3. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
	4. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
	5. Táto zmluva je vyhotovená v piatich rovnopisoch, z ktorých objednávateľ dostane tri vyhotovenia a zhotoviteľ dostane dve vyhotovenia.
	6. Súčasťou tejto zmluvy sú nasledovné prílohy:

Príloha č.1: Kontaktné osoby objednávateľa a osoby zhotoviteľa podieľajúce sa na realizácii projektu,

Príloha č.2: Akceptačný protokol projektu.

* 1. Túto zmluvu možno meniť výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán.
	2. Objednávateľ pri spracúvaní osobných údajov dotknutých osôb zhotoviteľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
	3. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ berie na vedomie zverejnenie tejto zmluvy (vrátane jej prípadných dodatkov) a faktúr zhotoviteľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
	4. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
	5. Zmluvné strany (každá za seba) zhodne vyhlasujú, že sú plne spôsobilé na právne úkony, ich zmluvná voľnosť nie je žiadnym spôsobom obmedzená a sú oprávnené plniť si v celom rozsahu záväzky dohodnuté touto zmluvou. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

Za objednávateľa Za zhotoviteľa

V Bratislave, dňa <vyplní VO> V <vyplní uchádzač >, dňa <vyplní uchádzač >

...................................................... .......................................................

Národná banka Slovenska <vyplní uchádzač >

<vyplní VO> <vyplní uchádzač >

<vyplní VO> <vyplní uchádzač>

Príloha č. 1

**k Zmluve o dielo č. C-NBS1-000-104-496**

Kontaktné osoby objednávateľa a osoby zhotoviteľa podieľajúce sa na realizácii
projektu

|  |  |  |
| --- | --- | --- |
| Za objednávateľa |  | Za zhotoviteľa: |
|  |  |  |
| Národná banka Slovenska |  | <vyplní uchádzač> |
|  |  |  |
| Meno: | <vyplní VO> |  | Meno: | <vyplní uchádzač> |
| Kontakt:Funkcia: | <vyplní VO><vyplní VO> |  | Kontakt:Funkcia: | <vyplní uchádzač><vyplní uchádzač> |
|  |  |  |  |  |
|  |  |  |  |  |
| Meno: | <vyplní VO> |  | Meno: | <vyplní uchádzač> |
| Kontakt:Funkcia: | <vyplní VO><vyplní VO> |  | Kontakt:Funkcia: | <vyplní uchádzač><vyplní uchádzač> |
|  |  |  |  |  |
|  |  |  |  |  |
|  |  |  |  |  |

Príloha č. 2

**k Zmluve o dielo č. C-NBS1-000-104-496**

Akceptačný protokol

**Objednávateľ : Národná banka Slovenska
 Imricha Karvaša 1**

 **813 25 Bratislava**

**Zastúpený :** ....................................

|  |  |
| --- | --- |
| **Zhotoviteľ :** | **...** |
|  |  |
| **Zastúpený :**  | **...** |

Objednávateľ potvrdzuje, že zhotoviteľ zrealizoval projekt a odovzdal príslušnú dokumentáciu v požadovanom rozsahu.

V Bratislave dňa ………………

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Za zhotoviteľa odovzdal | Za objednávateľa prevzal |